recursal/SuperWikiNEXT-32B huggingface dataset:
แผนที่โปแลนด์เมื่อปี 1939 เขตฝั่งโรมาเนียอยู่ในสีน้ำตาลเข้ม
**เขตฝั่งโรมาเนีย** (อังกฤษ: Romanian Bridgehead, โปแลนด์: *Przedmoście rumuńskie*) เป็นดินแดนที่อยู่ทางทิศตะวันออกเฉียงใต้ ซึ่งปัจจุบันเป็นส่วนหนึ่งของยูเครน ระหว่างการบุกครองโปแลนด์ ในวันที่ 14 กันยายน ค.ศ. 1939 ผู้บัญชาการกองทัพโปแลนด์ จอมพลเอ็ดเวิร์ต ริดซ์ สมิกลี่ ออกคำสั่งให้กองทัพโปแลนด์ทั้งหมดถอยมาทำการสู้รบทางฝั่งตะวันออกของแม่น้ำวิสตูล่า และหลบหนีไปทางแนวเขาที่ติดกับชายแดนโรมาเนียและสหภาพโซเวียต

แผนการล่าถอยนี้เป็นแผนการในกรณีที่ไม่สามารถป้องกันแนวชายแดนของประเทศได้ และสันนิษฐานว่ากองทัพโปแลนด์จะสามารถล่าถอยและสร้างแนวตั้งรับที่จะสามารถต้านทานกองทัพเยอรมันได้จนกระทั่งฤดูหนาว และรอจนกระทั่งฝ่ายสัมพันธมิตรโจมตีเข้าทางด้านตะวันตกของนาซีเยอรมนี ซึ่งบริเวณดังกล่าวมีแนวป้องกันตามธรรมชาติอยู่จำนวนมาก และยังเชื่อมต่อกับเมืองท่าของโรมาเนียที่จะสามารถเติมเสบียงให้แก่กองทัพได้

แต่ทว่าหลังจากการบุกครองโปแลนด์ของสหภาพโซเวียต ทำให้แผนการดังกล่าวต้องล้มเหลว กองทหารโปแลนด์ได้รับคำสั่งให้หลบหนีออกจากโปแลนด์และรวมตัวกันใหม่ในฝรั่งเศส ทหารโปแลนด์กว่า 120,000 นาย หลบหนีออกจากโปแลนด์ผ่านทางโรมาเนียและฮังการี ซึ่งได้ไปเข้าร่วมกับฝ่ายสัมพันธมิตร

อ้างอิง
-------

* (โปแลนด์) Dariusz Baliszewski, "Most honoru", *Tygodnik Wprost*, Nr. 1138
* Michael Alfred Peszke, *The Polish Underground Army, The Western Allies, And The Failure Of Strategic Unity in World War II*, McFarland & Company, 2004, ISBN 0-7864-2009-X, Google Print, pp. 27–32
* (โรมาเนีย) Toma Virgiliu, "Agresorii în ofensivă" เก็บถาวร 2017-07-02 ที่ เวย์แบ็กแมชชีน, in *România Liberă*
* Wojciech Włodarkiewicz, *Przedmoście rumuńskie 1939*; Bellona, Warsaw, 2001. ISBN 83-11-09255-9

ดูเพิ่ม
-------

* การทรยศโดยชาติตะวันตก
* สนธิสัญญาโมโลตอฟ-ริบเบนทรอพ
**เดฟาร์ฌ** (ฝรั่งเศส: *Desfarges*; ถึงแก่กรรม ค.ศ. 1690) เป็นนายทหารชาวฝรั่งเศสยศนายพลช่วงคริสต์ศตวรรษที่ 17 มีบทบาทสำคัญในช่วงการปฏิวัติสยาม พ.ศ. 2231 ตรงกับปลายรัชสมัยสมเด็จพระนารายณ์มหาราช

เดฟาร์ฌนำกองทหาร 2 กองพัน (636 นาย) และเรือรบอีก 5 ลำมาพร้อมกับคณะทูตฝรั่งเศสคณะที่ 2 มายังสยาม ซึ่งคณะทูตได้เข้าเฝ้าสมเด็จพระนารายณ์มหาราช ภายใต้การนำของราชทูตซีมง เดอ ลา ลูแบร์ และโกลด เซเบอแร ดูว์ บูแล ที่ออกเดินทางจากฝรั่งเศสมายังสยามเมื่อเดือนมีนาคม ค.ศ. 1687 เดฟาร์ฌตั้งกองกำลังทหารที่มะริดและบางกอก ถ้าจำเป็นกรณีถูกโจมตี

การบุกขึ้นฝั่งของกองกำลังของเดฟาร์ฌที่บางกอกและการบุกขึ้นฝั่งของกองกำลังภายใต้การบัญชาของดูว์ บรูว์อ็อง นายทหารคนสนิทของเดฟาร์ฌ ที่มะริดทำให้เกิดกระแสการเคลื่อนไหวแนวชาตินิยมขั้นรุนแรงภายใต้การนำของพระเพทราชา เจ้ากรมพระคชบาลซึ่งเป็นขุนนางคนสนิทของสมเด็จพระนารายณ์มหาราช และจบสิ้นลงแบบเบ็ดเสร็จเด็ดขาดเมื่อเกิดการปฏิวัติสยาม พ.ศ. 2231 เมื่อสมเด็จพระนารายณ์มหาราชเสด็จสวรรคต ออกญาวิชาเยนทร์ (คอนสแตนติน ฟอลคอน) ถูกประหารชีวิต และพระเพทราชาขึ้นสืบราชบัลลังก์

อ้างอิง
-------

1. 1 2  Hall, Daniel George Edward (1955). A History of South-east Asia. New York: St. Martin's Press. p. 307. ISBN 978-0-312-38641-2.
2. ↑  Smithies (2002)
3. ↑  *Thailand, the New Siam*, p.182, by Virginia Thompson, Virginia McLean Thompson (1941) The Macmillan company

บรรณานุกรม
----------

* Lach, Donald F. (1998) *Asia in the Making of Europe* University of Chicago Press ISBN 0-226-46765-1
* Smithies, Michael (2002), *Mission Made Impossible: The Second French Embassy to Siam, 1687* Silkworm Books, Thailand ISBN 974-7551-61-6
* Smithies, Michael (2002), Three Military Accounts of the 1688 "Revolution" in Siam, Itineria Asiatica, Orchid Press, Bangkok, ISBN 974-524-005-2
* Smithies, Michael (1999), *A Siamese embassy lost in Africa 1686*, Silkworm Books, Bangkok, ISBN 974-7100-95-9
* Tate, D. J. M. (1979) *The Making of Modern South-East Asia*, Oxford University Press
|  |
| --- |
| ดอกไม้สำหรับอัลเจอนอนFlowers for Algernon |
| **ประเภท** | เรื่องสั้นขนาดยาว |
| **ประพันธ์โดย** | ดาเนียล คีย์ |
| **ผู้แปลและเรียบเรียง** | ยงยุทธ ยุทธวงศ์ |
| **จากหนังสือ** | ดอกไม้สำหรับอัลเจอนอน |
| สถานีย่อย:นิยายวิทยาศาสตร์ |

**ดอกไม้สำหรับอัลเจอนอน** นิยายแปลจากเรื่อง **Flowers for Algernon** (ฟลาวเวอรส์ฟอร์อัลเจอนอน) เรื่องสั้นขนาดยาว ประพันธ์โดย ดาเนียล คีย์ (Daniel Keyes) เป็นเรื่องเกี่ยวกับชีวิตของชายปัญญาอ่อน ผู้มีไอคิวเพียง 68 ซึ่งได้เข้าร่วมเป็นมนุษย์ทดลอง รับการผ่าตัดเพื่อพัฒนาสมองให้ฉลาดขึ้นเป็นสามเท่า เขาได้เขียนบันทึกชีวิตจากที่เป็นคนปัญญาอ่อนจนกลายเป็นอัจฉริยะ

*Flowers for Algernon* ตีพิมพ์ครั้งแรกในนิตยสาร **The Magazine of Fantasy and Science Fiction** ปี พ.ศ. 2502 (ค.ศ. 1959) นอกเหนือไปจากรางวัลฮิวโกสำหรับเรื่องสั้นขนาดยาวในปี พ.ศ. 2503 (ค.ศ. 1960) เมื่อผู้เขียนนำไปขยายต่อเป็นนวนิยายในปี พ.ศ. 2509 (ค.ศ. 1966) ก็ได้รับรางวัลเนบิวลาในปีเดียวกัน และเมื่อถูกนำไปสร้างเป็นภาพยนตร์ในปี พ.ศ. 2511 (ค.ศ. 1968) (Charly 1968) ก็ได้รางวัลออสการ์ สำหรับบทภาพยนตร์ดัดแปลงยอดเยี่ยม ส่วน คลิฟ โรเบิร์ตสัน ผู้เล่นบท ชาลี ได้ตุ๊กตาทองสำหรับผู้แสดงนำ ถูกนำไปแสดงเป็นละครเพลงบรอดเวย์ครั้งแรกในปี พ.ศ. 2522 (ค.ศ. 1979) นำไปสร้างเป็นภาพยนตร์ทีวีในปี พ.ศ. 2543 (ค.ศ. 2000) (ช่อง CBS นำแสดงโดย แมธธิว โมดีน) และถูกนำไปสร้างสรรค์ต่อในรูปแบบอื่นๆ อีกมากมาย

*Flowers for Algernon* ได้รับการถ่ายทอดเป็นภาษาไทยครั้งแรกในชื่อว่า "*ดอกไม้สำหรับอัลเกอน่อน*" โดย สุรชาติ จักร์ภัร์ศิริสุข ตีพิมพ์ใน "นิยายวิทยาศาสตร์ ชมรมการศึกษาฯ ฉบับที่ 1" โดยชมรมการศึกษา คณะวิทยาศาสตร์ จุฬาลงกรณ์มหาวิทยาลัย เมื่อปีพ.ศ. 2516 (ค.ศ. 1973) และครั้งที่สองในชื่อว่า "**ดอกไม้สำหรับอัลเจอนอน**" โดย ยงยุทธ ยุทธวงศ์ ตีพิมพ์ใน "ดอกไม้สำหรับอัลเจอนอน" หนังสือรวมเรื่องสั้นชื่อเดียวกัน โดยสำนักพิมพ์ดวงกมล เมื่อปี พ.ศ. 2522 (ค.ศ. 1979) สมัยที่ สุชาติ สวัสดิ์ศรี เป็นบรรณาธิการนิยายวิทยาศาสตร์

เนื้อเรื่องย่อ
--------------

***ชาลี กอดอน*** เข้าร่วมการทดลองผ่าตัดให้สมองมีพัฒนาการเป็นสามเท่าจากที่มีอยู่เดิม เขาได้เขียนบันทึกประจำวัน เพื่อบันทึกความเป็นไปในชีวิตของเขา จากที่มีไอคิวเพียง 68 จนกลายเป็นอัจฉริยะ

แหล่งข้อมูลอื่น
---------------

* ดอกไม้สำหรับอัลเจอนอน เก็บถาวร 2004-07-17 ที่ เวย์แบ็กแมชชีน
**อันดับปลาเหล็กใน** (อังกฤษ: Stickleback, Seamoth) เป็นอันดับของปลากระดูกแข็งอันดับหนึ่ง ใช้ชื่อวิทยาศาสตร์ว่า Gasterosteiformes 

มีลักษณะคล้ายกับปลาในอันดับปลาจิ้มฟันจระเข้และม้าน้ำ (Syngnathiformes) คือ เกล็ดที่ลำตัวแข็งเป็นปล้องคล้ายเกราะ จะงอยปากมีลักษณะเป็นท่อยาว ปากมีขนาดเล็ก บางชนิดมีเหงือกเป็นแผ่น มีหรือไม่มีครีบหลัง ไม่มีกระดูกซี่โครง ลำตัวแคบมักมีเกราะหุ้ม กระดูกสันหลังข้อที่ 3-6 ข้อแรกยาวเป็นพิเศษ ไตมีส่วนของกโลเมเรลูสมาก มีช่องพิเศษสำหรับฟักไข่ ในเพศผู้ พบได้ทั้งในน้ำจืด, น้ำกร่อย และทะเล 

แบ่งออกได้เป็น 5 วงศ์ คือ 

* **Aulorhynchidae**
* **Gasterosteidae**
* **Hypoptychidae**
* **Indostomidae**
* **Pegasidae**

ปลาในอันดับนี้ ข้อมูลบางแหล่งจัดให้อยู่อันดับเดียวกันกับอันดับปลาจิ้มฟันจระเข้และม้าน้ำ

ดูเพิ่ม
-------

* อันดับปลาจิ้มฟันจระเข้และม้าน้ำ

อ้างอิง
-------

1. ↑  "Order Gasterosteiformes". คลังข้อมูลเก่าเก็บจากแหล่งเดิมเมื่อ 2018-04-16. สืบค้นเมื่อ 2012-04-30.
2. ↑  จาก itis.gov (อังกฤษ)

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ ***Gasterosteiformes***

* ข้อมูลเพิ่มเติม (อังกฤษ)
**มินิททูวินอิท** (อังกฤษ : Minute To Win It) เป็นเกมโชวฺ์ที่มีต้นฉบับจากประเทศสหรัฐอเมริกา ออกอากาศครั้งแรกทางสถานีโทรทัศน์เอ็นบีซี โดยมีการแข่งขันเกมให้สำเร็จภายในเวลา 60 วินาที โดยมีโอกาสให้ทั้งหมด 3 ครั้ง หากทำสำเร็จ จะได้รับเงินรางวัล หากสามารถทำสำเร็จ 10 เกม จะได้รับเงินรางวัล 1,000,000 ดอลลาร์สหรัฐ หากทำไม่ได้ จะได้รับเงินรางวัลที่สะสมมา ต่อมา ประเทศฟิลิปปินส์ ได้ซื้อลิขสิทธิ์รายการไปทำที่ประเทศตนเอง และทำฟอร์แมทใหม่ นั่นคือ Junior Minute To Win It ซึ่งจะให้เด็ก มาแข่งขันเกมที่มีลักษณะคล้าย ถึงเหมือนกับเวอร์ชันปกติ โดยมีเงินรางวัลสูงสุด คือ 1,000,000 เปโซ ทั้งเวอร์ชันปกติและเวอร์ชันของเด็ก ภายหลังประเทศไทยได้ซื้อลิขสิทธิ์รายการดังกล่าว ในฟอร์แมท Junior Minute To Win It มาทำในประเทศไทย โดยที่ได้มีการออดิชั่น (คัดเลือกผู้เข้าแข่งขัน) ไปแล้วเมื่อวันที่ 15-16 มิถุนายน 2556 ก่อนจะออกอากาศตอนแรกในวันที่ 6 กรกฎาคม 2556

ระดับของเงินรางวัล

* เกมที่ 1 : 10,000 (การันตี)
* เกมที่ 2 : 20,000
* เกมที่ 3 : 30,000
* เกมที่ 4 : 40,000
* เกมที่ 5 : 50,000 (การันตี)
* เกมที่ 6 : 75,000
* เกมที่ 7 : 100,000
* เกมที่ 8 : 150,000 (การันตี)
* เกมที่ 9 : 500,000
* เกมที่ 10 : 1,000,000
**อันดับย่อยซาลาแมนเดอร์ยักษ์** (อังกฤษ: Primitive salamander) เป็นอันดับย่อยของสัตว์ครึ่งบกครึ่งน้ำจำพวกซาลาแมนเดอร์ ใช้ชื่อวิทยาศาสตร์ว่า Cryptobranchoidea เป็นซาลาแมนเดอร์กลุ่มที่พบกระจายพันธุ์ในประเทศสหรัฐอเมริกา และหลายพื้นที่ของทวีปเอเชีย อาทิ จีน, ญี่ปุ่น, เกาะไต้หวัน, เกาหลี, อัฟกานิสถาน และอิหร่าน

มีลักษณะบางอย่างทางโครงสร้างของร่างกายเหมือนกับซาลาแมนเดอร์ในยุคก่อนประวัติศาสตร์ มีพฤติกรรมการผสมพันธุ์คล้ายคลึงกัน คือ มีการปฏิสนธิเกิดขึ้นภายนอกลำตัว และไม่มีพฤติกรรมในการเกี้ยวพาราสี ตัวผู้ในบางสกุลแสดงความสนใจในตัวเมียต่อเมื่อมีถุงไข่โผล่ออกมาจากช่องทวารร่วมของตัวเมีย ในช่วงเวลาที่ตัวเมียปล่อยถุงไข่ติดกับวัสดุใต้น้ำและพยายามทำให้ถุงไข่หลุดออกจากช่องทวารร่วมนั้น ตัวผู้หลายตัวจะเข้าไปกลุ้มรุมตัวเมียและพยายามดันตัวเมียให้พ้นไปจากถุงไข่เพื่อถ่ายสเปิร์ม

การจำแนก
--------

แบ่งออกได้เป็น 2 วงศ์

* วงศ์ซาลาแมนเดอร์ยักษ์ (Cryptobranchidae)
* วงศ์ซาลาแมนเดอร์เอเชีย (Hynobiidae)

อ้างอิง
-------

1. 1 2  Heying, Heather. "ADW:Family Cryptobranchidae: giant salamanders and hellbenders".
2. ↑  หน้า 160, *วิทยาสัตว์เลื้อยคลานและสัตว์สะเทินน้ำสะเทินบก* โดย วีรยุทธ์ เลาหะจินดา (พ.ศ. 2552) ISBN 978-616-556-016-0

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ ***Cryptobranchoidea***
**อุลติมินิโอ ราโมส ซาเกย์รา** (สเปน: *Ultiminio Ramos Zaqueira*) หรือ **ชูการ์** (อังกฤษ: Sucar) นักมวยสากลชาวคิวบา เป็นอดีตแชมป์โลกรุ่นเฟเธอร์เวท ที่เคยชกคู่ต่อสู้ถึงเสียชีวิตมาแล้ว สถิติการชก 66 ครั้ง ชนะ 54 (น็อก 40) เสมอ 4 แพ้ 7

ประวัติ
-------

ราโมสเกิดเมื่อ 2 ธันวาคม พ.ศ. 2484 ที่เมืองมาตันซัส ประเทศคิวบา เขาเริ่มชกมวยสากลอาชีพเมื่อ พ.ศ. 2500 ชกชนะรวดจนได้ครองแชมป์มวยสากลของประเทศคิวบาใน พ.ศ. 2503 หลังจากที่ฟิเดล กัสโตร ขึ้นครองอำนาจในคิวบา เขาได้ลี้ภัยไปยังเม็กซิโก และขึ้กมวยสากลอาชีพอีก ในที่สุด ราโมสก็ได้ขึ้นชิงแชมป์โลกรุ่นเฟเธอร์เวตกับเดวีย์ มัวร์ แชมป์โลกชาวสหรัฐเมื่อ 21 มีนาคม พ.ศ. 2506 ที่สหรัฐ ซึ่งการชกตั้งแต่ยก 6 เป็นต้นไป ราโมสเป็นฝ่ายไล่ชกแชมป์โลกอย่างหนักหน่วง แต่มัวร์ไม่ยอมแพ้ จนปลายยก 9 มัวร์ถูกชกอย่างหนักจนเกือบถูกน็อก แต่ระฆังหมดยกดังขึ้นเสียก่อน พอขึ้นยก 10 มัวร์ขึ้นมาชกในสภาพที่ไม่พร้อมเท่าใดนัก และถูกราโมสถลุงจนหมดสติคาเวตีในยกนี้เอง ทำให้ราโมสได้เป็นแชมป์โลก ส่วนมัวร์นั้น หมดสติไม่ฟื้น จนต้องส่งโรงพยาบาลและเสียชีวิตไปในที่สุดเมื่อ 23 มีนาคม พ.ศ. 2506

ราโมสขึ้นชกป้องกันตำแหน่งแชมป์โลกไว้ได้ 3 ครั้ง รวมทั้งชนะน็อก มิตสึโนริ เซกิ คู่ปรับเก่าของโผน กิ่งเพชรได้ในยกที่ 6 ก่อนจะมาเสียแชมป์ในการป้องกันแชมป์ครั้งที่ 4 แพ้น็อก บิเซนเต ซัลดิบาร์ ยก 12 เมื่อ 26 กันยายน พ.ศ. 2507 หลังจากนั้น ราโมสกลับมาชกชนะรวด จน 22 ตุลาคม พ.ศ. 2509 ก็ขึ้นชิงแชมป์โลกรุ่นไลต์เวต แต่เป็นฝ่ายแพ้น็อกการ์โลส ออร์ติซ ยก 5 ราโมสขอแก้มืออีกครั้ง ทั้งคู่จึงชกกันอีกเมื่อ 1 กรกฎาคม พ.ศ. 2510 แต่ราโมสเป็นฝ่ายแพ้น็อกอีกในยกที่ 4 ชิงแชมป์โลกไม่สำเร็จ

ราโมสหยุดชกไป 1 ปี กลับมาชกอีกครั้งใน พ.ศ. 2512 โดยชกชนะรวดมา 3 ครั้ง ก่อนจะพ่ายแพ้ติดต่อกันอีก 3 ครั้งเช่นเดียวกัน หลังจากชกแพ้น็อก ซีซาร์ ซินดา ยก 10 เมื่อ 25 เมษายน พ.ศ. 2515 ราโมสก็ประกาศแขวนนวมอย่างเป็นทางการ

เกียรติประวัติ
--------------

* แชมป์มวยสากลประเทศคิวบารุ่นเฟเธอร์เวต (พ.ศ. 2503)
* แชมป์โลก WBC,WBA รุ่นเฟเธอร์เวท
	+ ชิง 21 มีนาคม 2506 ชนะน็อก เดวีย์ มัวร์ ยก 10 ที่สหรัฐ
	+ ป้องกันแชมป์ครั้งที่ 1, 13 กรกฎาคม 2506 ชนะคะแนน ราฟุย คิง ที่เม็กซิโก
	+ ป้องกันแชมป์ครั้งที่ 2, 1 มีนาคม 2507 ชนะน็อก มิตสึโนริ เซกิ ยก 6 ที่ญี่ปุ่น
	+ ป้องกันแชมป์ครั้งที่ 3, 9 พฤษภาคม 2507 ชนะคะแนน ฟลอยด์ รอเบิร์ตสัน ที่กานา
	+ เสียแชมป์ , 26 กันยายน 2507 แพ้น็อก บิเซนเต ซัลดิบาร์ ยก 12 ที่เม็กซิโก
* เคยชิงแชมป์ต่อไปนี้แต่ไม่สำเร็จ
	+ ชิงแชมป์โลก WBC,WBA รุ่นไลท์เวท เมื่อ 22 ตุลาคม พ.ศ. 2509 แพ้น็อก การ์โลส ออร์ติซ ยก 5 ที่เม็กซิโก
	+ ชิงแชมป์โลก WBC,WBA รุ่นไลท์เวท เมื่อ 1 กรกฎาคม พ.ศ. 2510 แพ้น็อก การ์โลส ออร์ติซ ยก 4 ที่ปวยร์โตรีโก

อ้างอิง
-------

* ฅนเหล็ก. *อัลติมินิโอ ชูการ์ รามอส แชมป์โลกกำปั้นเพชฌฆาต*. นิตยสารมวยโลก. ปีที่ 30 ฉบับที่ 1444 9-15 พฤษภาคม พ.ศ. 2555 หน้า 48 - 49
* สถิติการชก boxrec.com (อังกฤษ)
**อันดับปลาไหลนา** (อังกฤษ: Swamp eel) เป็นอันดับของปลาน้ำจืดและน้ำกร่อยกระดูกแข็งอันดับหนึ่ง ใช้ชื่อวิทยาศาสตร์ว่า Synbranchiformes 

มีรูปร่างโดยรวมเรียวยาวคล้ายปลาในอันดับปลาไหล (Anguilliformes) หรือปลาไหลแท้ ที่มีขนาดใหญ่กว่าและพบได้ในทะเลด้วย แต่ลำตัวแบนข้างเล็กน้อย เกล็ดมีขนาดเล็ก แบบบางเรียบ หรือบางชนิดไม่มีเกล็ด ขอบปากของขากรรไกรบนเจริญมาจากกระดูกพรีแม็กซิลลา และกระดูกแม็กซิลลา คู่ขนานกันกับกระดูกฮูเมอรัล อาร์คไม่สามารถยืดหดได้ มีฟันบนขากรรไกร และเพดานปาก ไม่มีครีบท้อง ช่องเปิดเหงือกมีขนาดเล็กอยู่ทางด้านล่างของส่วนหัว หรือบริเวณคอหอย มีกระดูกแกนเหงือก 3-4 อัน อาจมีอวัยวะพิเศษช่วยในการหายใจ ครีบเดี่ยวอาจเสื่อมไป หรือมีหนังคลุม อาจมีหรือไม่มีครีบคู่ ไม่มีกระเพาะลม เส้นข้างลำตัวสมบูรณ์ แผ่นหนังหุ้มกระดูกกระพุ้งแก้มเชื่อมต่อกับคอคอด ตามีขนาดเล็ก

พบกระจายพันธุ์ตั้งแต่ทวีปแอฟริกาถึงเอเชียตะวันออกเฉียงใต้และที่เกาะบอร์เนียว โดยแบ่งออกได้เป็น 3 วงศ์ คือ

* Synbranchidae
* Chaudhuriidae
* Mastacembelidae

เป็นปลาที่มีลำตัวเรียวยาว จึงมักอาศัยอยู่ตามพื้นท้องน้ำด้วยการมุดหรือซุกอยู่ตามโพรงไม้หรือวัสดุต่าง ๆ ใต้น้ำ เป็นปลากินเนื้อเป็นอาหาร กินสัตว์น้ำขนาดเล็กเป็นอาหาร รวมทั้งซากพืช ซากสัตว์ด้วย โดยชนิดที่รู้จักเป็นอย่างดี คือ ปลาไหลนา (*Monopterus albus*) ที่อยู่ในวงศ์ Synbranchidae

ดูเพิ่ม
-------

* อันดับปลาไหล

อ้างอิง
-------

1. ↑  Robert A. Travers (1985). "A review of the Mastacembeloidei, a suborder of Synbranchoform teleost fish Part 2: Phylogenetic analysis". *Bulletin of the British Museum (Natural History)*. **47**: 83–151.
2. ↑  แม่แบบ:Cof record
3. ↑  "Order Synbranchiformes". คลังข้อมูลเก่าเก็บจากแหล่งเดิมเมื่อ 2018-04-16. สืบค้นเมื่อ 2012-04-24.

แหล่งข้อมูลอื่น
---------------

|  |  |
| --- | --- |
| การแยกแยะหน่วยอนุกรมวิธาน | 
* Wikidata: Q119671
* Wikispecies: Synbranchiformes
* ADW: Synbranchiformes
* BOLD: 277
* EoL: 5069
* Fossilworks: 92079
* GBIF: 889
* iNaturalist: 53512
* IRMNG: 12797
* ITIS: 166686
* NCBI: 43697
* Plazi: 497DDA6B-FF9C-F119-43AB-B12E4EC4C3DA
* WoRMS: 154218

 |
**โซเดียมอะลูมิโนซิลิเกต** (อังกฤษ: Sodium aluminosilicate) หมายถึงสารประกอบที่มีโซเดียม อะลูมิเนียม ซิลิคอน ออกซิเจน และอาจจะมีน้ำด้วย ซึ่งรวมทั้งโซเดียมอะลูมิโนซิลิเกตที่เป็นอสัณฐาน (amorphous sodium aluminosilicate - ดู สถานะ) แร่ธรรมชาติบางชนิด และซีโอไลต์สังเคราะห์ มีการใช้โซเดียมอะลูมิโนซิลิเกตอสัณฐานสังเคราะห์ (E-554) เป็นสารเติมแต่งอาหารอย่างกว้างขวาง ซึ่งไม่ใช่สารประกอบเคมีที่แท้จริง

โซเดียมอะลูมิโนซิลิเกตอสัณฐาน
-----------------------------

มีการผลิตโซเดียมอะลูมิโนซิลิเกตอสัณฐานโดยมีส่วนประกอบต่าง ๆ กัน และใช้กันอย่างกว้างขวาง โดยเป็นสารประกอบที่ใช้เป็นสารเติมแต่งอาหาร (E-554) โดยเป็นตัวป้องกันความชื้นที่ทำให้จับก้อน (anticaking)
เนื่องจากมีการผลิตโดยมีส่วนประกอบต่าง ๆ กัน ดังนั้น จึงไม่ใช่สารประกอบเคมีที่แท้จริงเพราะมีปริมาณสัมพันธ์ (stoichiometry) ต่าง ๆ กัน ผู้ผลิตรายหนึ่ง แจ้งส่วนประกอบของผลิตภัณฑ์ของบริษัทว่าเป็น 14SiO2·Al2O3·Na2O·3H2O,(Na2Al2Si14O32·3H2O).

ใน ค.ศ. 2012 องค์การอาหารและยา (FDA) ประเทศสหรัฐอเมริกา ได้อนุมัติให้ใช้ **sodium aluminosilicate (sodium silicoaluminate)** ร่วมกับสิ่งบริโภคได้ โซเดียมอะลูมิโนซิลิเกตสามารถใช้เป็นตัวกรองระดับโมเลกุล (molecular sieve) ในผลิตภัณฑ์บรรจุยาเพื่อรักษาความแห้งของยา และใช้เป็นสารเติมแต่งอาหารหมายเลข E-554 ใช้ในการรักษาอาหารไม่ให้ชื้นเพื่อไม่ให้จับเป็นก้อน

โซเดียมอะลูมิโนซิลิเกตมีชื่ออื่น ๆ ด้วยคือ

* aluminium sodium salt
* sodium silicoaluminate
* aluminosilicic acid, sodium salt
* sodium aluminium silicate
* aluminum sodium silicate
* sodium silico aluminate
* sasil

แร่ที่บางครั้งเรียกว่าโซเดียมอะลูมิโนซิลิเกต
--------------------------------------------

แร่ธรรมชาติที่บางครั้งเรียกว่า โซเดียมอะลูมิโนซิลิเกต รวมทั้ง

* แอลไบต์ (NaAlSi3O8 ซึ่งอยู่ในกลุ่ม plagioclase ของเฟลด์สปาร์)
* หยก (jadeite - NaAlSi2O6)

ซีโอไลต์สังเคราะห์ซึ่งบางครั้งเรียกว่าโซเดียมอะลูมิโนซิลิเกต
------------------------------------------------------------

ซีโอไลต์สังเคราะห์มีโครงสร้างที่ซับซ้อนโดยมีตัวอย่างโครงสร้างทางเคมีคือ

* Na12Al12Si12O48·27H2O, zeolite A (Linde type A sodium form, NaA), ใช้ในผงซักฟอก
* Na16Al16Si32O96·16H2O, Analcime, IUPAC code ANA
* Na12Al12Si12O48·q H2O, Losod
* Na384Al384Si384O1536·518H2O, Linde type N

อ้างอิง
-------

1. ↑  "SYNTHETIC AMORPHOUS SILICA AND SILICATES" (PDF). เก็บ (PDF)จากแหล่งเดิมเมื่อ 2015-02-20. สืบค้นเมื่อ 2015-02-20.
2. ↑  "Product information Silica for Nutrition, Agrochemical formulations & Industrial applications Tixolex®28" (PDF). Rhodia. คลังข้อมูลเก่าเก็บจากแหล่งเดิม (PDF)เมื่อ 12 August 2011.
3. ↑  Solvay link no longer works
4. ↑  "Sec. 182.2727 Sodium aluminosilicate". U.S. Food and Drug Administration. 1 April 2012. สืบค้นเมื่อ 10 December 2012.
5. 1 2  Dyer, Alan (1994). King, Bruce R (บ.ก.). *Encyclopedia of Inorganic Chemistry*. John Wiley & Sons. ISBN 0-471-93620-0.
6. ↑  Sieber, Werner; Meie, Walter M (1974). "Formation and Properties of Losod, a New Sodium Zeolite". *Helvetica Chimica Acta*. **57** (6): 1533–1549. doi:10.1002/hlca.19740570608.
**โคเพตดาก** (อังกฤษ: Kopet Dag, Kopet Dagh, Koppeh Dagh; เติร์กเมน: Köpetdag; เปอร์เซีย: کپه‌داغ) หรือ **เทือกเขาเติร์กเมน-โคราซาน** (Turkmen-Khorasan Mountain Range) เป็นเทือกเขาที่ตั้งอยู่ระหว่างพรมแดนอิหร่าน–เติร์กเมนิสถาน มีความยาวประมาณ 650 กิโลเมตร (400 ไมล์) วางตัวอยู่ทางตะวันออกเฉียงใต้ของทะเลแคสเปียนเรื่อยไปจนถึงแม่น้ำฮารีในอัฟกานิสถาน ยอดเขาที่สูงที่สุดฝั่งเติร์กเมนิสถานอยู่ทางตะวันตกเฉียงใต้ของกรุงอาชกาบัต มีความสูง 2,940 เมตร (9,646 ฟุต) ส่วนฝั่งอิหร่านคือภูเขาคูชาน (Mount Quchan) มีความสูง 3,191 เมตร (10,469 ฟุต)

คำว่า "kopet" หรือ "koppeh" ในภาษาเปอร์เซีย แปลว่า "กอง" ส่วนคำว่า "dag" หรือ "dagh" ในภาษาตุรกี แปลว่า "ภูเขา" "Kopet Dagh" หรือ "Koppeh Dagh" จึงมีความหมายว่า "ภูเขาที่เป็นกอง"

ในทางธรณีวิทยา โคเพตดากก่อตัวขึ้นในสมัยไพลโอซีนกับสมัยไมโอซีน เกิดจากการชนกันของแผ่นอาระเบียกับแผ่นอิหร่าน ก่อนจะชนกับแผ่นยูเรเชียอีกที หินของเทือกเขาส่วนใหญ่เป็นหินตะกอนยุคครีเทเชียสตอนต้น มีส่วนน้อยมาจากยุคจูแรสซิก เทือกเขาแห่งนี้ยังคงมีการเปลี่ยนแปลงทางธรณีวิทยาและเกิดแผ่นดินไหวหลายครั้งที่มีขนาด 7.0

พื้นที่ป่าของเทือกเขาโคเพตดากมีพืชพรรณหลายชนิดที่สำคัญกับมนุษย์ เช่น ทับทิม องุ่น มะเดื่อ แอปเปิล ลูกแพร์ เชอร์รี ลูกพรุน และอัลมอนด์

มีการขุดค้นเมืองนิซา (Nisa) ซึ่งเป็นเมืองโบราณของชาวพาร์เธียใกล้กับกรุงอาชกาบัต ในปัจจุบันมีการเปิดรีสอร์ตสกีที่ฝั่งประเทศเติร์กเมนิสถาน โดยเริ่มดำเนินการมาตั้งแต่สมัยซาปาร์มูรัต นียาซอฟ (Saparmurat Niyazov) อดีตประธานาธิบดีเติร์กเมนิสถาน

อ้างอิง
-------

1. ↑  ,"خرِبِت كُپِتدَگ: Iran". สืบค้นเมื่อ 2010-09-09..
2. ↑  Microsoft Encarta World Atlas, 2001, Microsoft Corporation
3. ↑  Kopet-Dag Range, Encyclopedia Britannica, www.britannica.com
4. ↑  Geological Map of Iran, National Geoscience Database of Iran, www.ngdir.ir
5. ↑  Geological Map of the Middle East, published by Geological Survey of Iran, Second Edition, 1993
6. ↑  Oct. 5, 1948 - More than 110,000 people were killed by 7.3 quake. Staff (11 January 2005) "World's worst natural disasters since 1900" *CBS News*
7. ↑  Turkmen government announces new construction projects เก็บถาวร 2014-01-06 ที่ เวย์แบ็กแมชชีน Universal Newswires, accessed on November 15, 2012.
**มินาโมโตะ โนะ ซาเนโตโมะ** (ญี่ปุ่น: 源実朝; โรมาจิ: *Minamoto no Sanetomo*, 17 กันยายน 1192 - 13 กุมภาพันธ์ 1219) เป็นโชกุนลำดับที่ 3 และลำดับสุดท้ายของ รัฐบาลโชกุนคะมะกุระ จากตระกูล มินะโมะโตะ

เพราะหลังจากที่ซะเนะโตะโมะถูกลอบสังหาร ตระกูลมินะโมะโตะ ก็ขาดผู้สืบสกุลจนขุนนางในรัฐบาลต้องไปเชิญเจ้าชายจากราชสำนักมาเป็นโชกุนอีก 6 คน

ปฐมวัย
------

ซะเนะโตะโมะ เกิดเมื่อวันที่ 17 กันยายน ค.ศ. 1192 ที่  คะมะกุระ  เป็นบุตรชายคนที่ 2 ของปฐมโชกุนโยะริโตะโมะและโฮโจ มะซะโกะมีพี่ชาย 1 
คนคือโชกุนโยะริอิเอะ

โชกุนซะเนะโตะโมะ
----------------

หลังจากที่โชกุนโยะริอิเอะถึงแก่อสัญกรรมในปี ค.ศ. 1202 ซะเนะโตะโมะจึงขึ้นดำรงตำแหน่งสืบต่อมาด้วยวัยเพียง 10 ปีโดยมีโฮโจ โทะคิมะซะผู้เป็นตาทำหน้าที่เป็นชิกเก็งและมีโยชิโตกิผู้เป็นน้าทำหน้าที่สืบต่อมา

มรณกรรม
-------

ทางขึ้นศาลเจ้าสึรูงาโอกะฮาจิมังที่โชกุนซะเนะโตะโมะถูกลอบสังหาร หลังจากดำรงตำแหน่งได้ 17 ปีซะเนะโตะโมะก็ถูกลอบสังหารโดยหลานชายแท้ ๆ ขณะไปไหว้พระเมื่อวันที่ 13 กุมภาพันธ์ ค.ศ. 1219 ขณะอายุเพียง 26 ปี


| ก่อนหน้า |  | มินาโมโตะ โนะ ซาเนโตโมะ |  | ถัดไป |
| --- | --- | --- | --- | --- |
| **มินะโมะโตะ โนะ โยะริอิเอะ** |  | **โชกุนแห่งรัฐบาลคะมะกุระบะคุฟุ คนที่ 3** (ค.ศ. 1202-1219) |  | **คุโจ โยะริสึเนะ** |
**ไก่จุก** (ชื่อวิทยาศาสตร์: *Rollulus rouloul*) เป็นนกในวงศ์ Phasianidae และเป็นชนิดเดียวในสกุล *Rollulus*

ลักษณะ
------

ไก่จุกมีลำตัวกลม หางสั้น ยาว 25 เซนติเมตร เพศผู้ใหญ่กว่าเพศเมียเล็กน้อย ทั้งสองเพศมีหนังสีเลือดหมูรอบดวงตา ขาแดงไม่มีเดือย

เพศผู้มีสีเขียวเหลือบด้านบน ด้านล่างเป็นสีน้ำเงินเข้ม มีแผงปีกสีน้ำตาลอ่อน หัวมีแผงหงอนยาวสีแดง กระหม่อมด้านหน้ามีสีขาวและมีขนพู่สีดำยาว เพศเมียมีขนสีเขียวถั่ว ปีกสีน้ำตาล หัวสีเทาดำและมีขนพู่สีดำยาว ปากสีดำ

พฤติกรรม
--------

ไก่จุกมักหากินตัวเดียวหรือเป็นคู่บนพื้นดิน กินผลไม้ เมล็ดพืช และสัตว์ไม่มีกระดูกสันหลังเป็นอาหาร หากตกใจจะวิ่งหนีหรือโผบินในระยะใกล้ ๆ ได้ ไก่จุกจะทำรังบนพื้นซ่อนตัวอยู่ภายใต้กองเศษซากใบไม้ ออกไข่ห้าหรือหกใบ มีสีขาว ฟักใน 18 วัน ไก่จุกจะต่างจากไก่ทั่วไป โดยพ่อแม่จะป้อนอาหารให้ลูกจากปากสู่ปากแทนที่จะจิกกินบนพื้นแบบไก่อื่น และไก่จุกจะนอนในรังเมื่อยังเล็ก

สถานะการอนุรักษ์
----------------

อาศัยอยู่ในป่าดิบชื้นที่ลุ่มในภาคใต้ของพม่า ภาคใต้ของไทย มาเลเซีย สุมาตรา และบอร์เนียว

มีความกังวลเกี่ยวกับผลของการทำลายถิ่นที่อยู่อาศัยของนกชนิดนี้โดยเฉพาะการตัดไม้ แต่ดูเหมือนว่ามันจะค่อนข้างปรับตัวได้ดีกว่าไก่ฟ้าชนิดอื่น ๆ ในเอเชียตะวันออกเฉียงใต้ ไก่จุกถูกประเมินเป็นชนิดพันธุ์ใกล้ถูกคุกคามในบัญชีแดงของสหภาพเพื่อการอนุรักษ์ธรรมชาติของไซเตส

รูปภาพ
------

* ไก่จุกเพศผู้ตัวเดียวและเพศเมียสองตัวในกรงไก่จุกเพศผู้ตัวเดียวและเพศเมียสองตัวในกรง
* เพศผู้ที่สวนสัตว์โทรอนโตเพศผู้ที่สวนสัตว์โทรอนโต
* เพศผู้ที่สวนสัตว์โทรอนโต ประเทศแคนาดาเพศผู้ที่สวนสัตว์โทรอนโต ประเทศแคนาดา
* เพศเมียที่พิพิธภัณฑ์สัตว์น้ำเทนเนสซี แชตทานูกา รัฐเทนเนสซี สหรัฐเพศเมียที่พิพิธภัณฑ์สัตว์น้ำเทนเนสซี แชตทานูกา รัฐเทนเนสซี สหรัฐ
* ไข่ของไก่จุก - MHNTไข่ของไก่จุก - MHNT

อ้างอิง
-------

1. ↑  BirdLife International (2021). "*Rollulus rouloul*". *IUCN Red List of Threatened Species*. **2021**: e.T22679106A196436384. สืบค้นเมื่อ 12 November 2021.

* *Pheasants, Partridges and Grouse* by Madge and McGowan, ISBN 0-7136-3966-0

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ไก่จุก**

* ARKive - images and movies of the Crested Wood Partridge *(Rollulus rouloul)*
* BirdLife Species Factsheet เก็บถาวร 2007-09-29 ที่ เวย์แบ็กแมชชีน
* Red Data Book
* Avicultural Data and Images

|  |  |
| --- | --- |
| การแยกแยะหน่วยอนุกรมวิธาน | 
* Wikidata: Q763130
* Wikispecies: Rollulus rouloul
* ADW: Rollulus\_rouloul
* ARKive: rollulus-rouloul
* Avibase: 90324456D772BBC0
* BirdLife: 22679106
* eBird: crepar1
* GBIF: 2474113
* iNaturalist: 1277
* IRMNG: 11095299
* ITIS: 553878
* IUCN: 22679106
* NCBI: 30405
* Xeno-canto: Rollulus-rouloul

 |
สำนวนที่ใช้ในวิทยาการคอมพิวเตอร์
ในวิทยาการคอมพิวเตอร์ **ขยะเข้าขยะออก** (อังกฤษ: garbage in, garbage out ย่อว่า GIGO หรือ rubbish in, rubbish out ย่อว่า RIRO) เป็นหลักการที่ว่าหากข้อมูลป้อนเข้าเป็นข้อมูลที่ผิดพลาดหรือไร้ความหมาย (เป็นขยะ) การประมวลผลก็จะนำมาซึ่งข้อมูลส่งออกที่ปราศจากความหมายเช่นกัน GIGO พบได้บ่อยกว่า RIRO ซึ่งให้ความหมายเดียวกัน

ประวัติ
-------

สำนวนนี้เป็นที่นิยมตั้งแต่ช่วงแรกของยุคคอมพิวเตอร์ การใช้ในครั้งแรกพบได้ในบทความหนังสือพิมพ์เกี่ยวกับนักคณิตศาสตร์ในกองทัพบกสหรัฐและงานของพวกเขาเกี่ยวกับคอมพิวเตอร์ยุคแรกเมื่อ ค.ศ. 1957 ในบทความดังกล่าวผู้เชี่ยวชาญของกองทัพบกสหรัฐนามว่า William D. Mellin อธิบายว่าคอมพิวเตอร์ไม่สามารถคิดเองได้ และข้อมูลป้อนเข้าที่โปรแกรมไว้อย่างงุ่มง่ามก็จะนำมาซึ่งผลลัพธ์ที่ไม่ถูกต้องในที่สุด หลักการพื้นฐานดังกล่าวนี้ได้ถูกบันทึกไว้โดยผู้ออกแบบคอมพิวเตอร์ชนิดที่เขียนโปรแกรมได้เครื่องแรกของโลกดังนี้:

> On two occasions I have been asked, "Pray, Mr. Babbage, if you put into the machine wrong figures, will the right answers come out?" ... I am not able rightly to apprehend the kind of confusion of ideas that could provoke such a question.
> 
> — Charles Babbage, *Passages from the Life of a Philosopher*

การนำไปใช้
----------

สำนวนนี้สามารถใช้อธิบายคุณภาพของเสียงหรือวีดิทัศน์ในไฟล์ดิจิทัลที่ต่ำได้ แม้ว่ากระบวนการแปลงสื่อให้เป็นรูปแบบดิจิทัลจะเป็นขั้นแรกเพื่อการเพิ่มคุณภาพสัญญาณ แต่ว่ากระบวนการแปลงเป็นดิจิทัลเองนั้นมิได้เพิ่มคุณภาพ ข้อบกพร่องที่มีอยู่เดินในสัญญาณแบบอะนาล็อกจะถูกบันทึกอย่างเที่ยงตรง แต่อาจถูกกำจัดออกไปในขั้นตอนต่อมาคือการประมวลผลสัญญาณดิจิทัล

GIGO ใช้อธิบายความผิดพลาดในการตัดสินใจของมนุษย์ ซึ่งอยู่บนพื้นฐานของข้อมูลที่คลาดเคลื่อน ไม่ครบถ้วน หรือไม่แม่นยำ

ดูเพิ่ม
-------


วิกิพจนานุกรม มีความหมายของคำว่า ***en:garbage in, garbage out*** หรือ ***:en:GIGO***

อ้างอิง
-------

1. ↑  Demming, Anna (2019-06-30). "Machine learning collaborations accelerate materials discovery". *Physics World* (ภาษาอังกฤษแบบบริติช). สืบค้นเมื่อ 2019-09-18.
2. ↑  Adair, John (2009-02-03). *The Art of Creative Thinking: How to be Innovative and Develop Great Ideas* (ภาษาอังกฤษ). Kogan Page Publishers. ISBN 9780749460082.
3. ↑  Fortey, Richard (2011-09-01). *Survivors: The Animals and Plants that Time has Left Behind (Text Only)* (ภาษาอังกฤษ). HarperCollins UK. pp. 23, 24. ISBN 9780007441389.
4. ↑  "Work With New Electronic 'Brains' Opens Field For Army Math Experts". *The Hammond Times*. 10 November 1957. p. 65. สืบค้นเมื่อ March 20, 2016 – โดยทาง Newspapers.com.
5. ↑  Babbage, Charles (1864). *Passages from the Life of a Philosopher*. Longman and Co. p. 67. OCLC 258982.
**ไก่ต๊อกอีแร้ง** (อังกฤษ: vulturine guineafowl; ชื่อวิทยาศาสตร์: *Acryllium vulturinum*) นกขนาดใหญ่ชนิดหนึ่ง ในวงศ์ไก่ต๊อก (Numididae) นับเป็นเพียงชนิดเดียวเท่านั้นที่อยู่ในสกุล *Acryllium*

ไก่ต๊อกอีแร้ง มีลักษณะคล้ายกับไก่ต๊อกชนิดอื่น ๆ แต่มีสีขนที่สวยงามเงางามกว่าไก่ต๊อกชนิดอื่น และมีส่วนหัวที่ปราศจากขนและจะงอยปากที่แหลมคม งองุ้มทำให้แลดูคล้ายอีแร้ง อันเป็นที่มาของชื่อสามัญ

ไก่ต๊อกอีแร้งมีขนาดความยาวถึง 71 เซนติเมตร นับเป็นไก่ต๊อกที่มีขนาดใหญ่ที่สุด นอกจากนั้นแล้วมีพฤติกรรมคล้ายกับไก่ต๊อกชนิดอื่น ๆ คือ หากินตามทุ่งหญ้าที่แห้งแล้งหรือป่าโปร่ง หากินเมล็ดพืชตามพื้นดินเป็นหลัก รวมถึงสัตว์ขนาดเล็ก ๆ เช่น แมลง ส่งเสียงร้อง *ชิง-ชิง-ชิง-ชิง-ชิง* วางไข่สีครีมครั้งละ 4-8 ฟองในพงหญ้า 

ส่วนหัวที่คล้ายอีแร้ง
พบกระจายพันธุ์ในแถบตะวันออกเฉียงเหนือของแอฟริกา ตั้งแต่ภาคใต้ของเอธิโอเปีย ตลอดจนเคนยาและภาคเหนือของแทนซาเนีย

อ้างอิง
-------

1. ↑  BirdLife International (2012). "*Acryllium vulturinum*". *IUCN Red List of Threatened Species. Version 2012.1*. สืบค้นเมื่อ 16 July 2012.
2. ↑  ปองพล อดิเรกสาร. *สัตว์ป่าแอฟริกา*. กรุงเทพฯ : เอเรียสบุ๊คส์, 2553. 272 หน้า. หน้า 151. ISBN 978-616-90508-0-3

คอมมอนส์ มีภาพและสื่อเกี่ยวกับ:  
**ไก่ต๊อกอีแร้ง**

แหล่งข้อมูลอื่น
---------------

 ข้อมูลที่เกี่ยวข้องกับ Acryllium vulturinum ที่วิกิสปีชีส์
**เรื่องเล่า** (อังกฤษ: narrative หรือ story) คือบันทึกที่เกี่ยวข้องกับเหตุการณ์ เรื่องจริง หรือ เรื่องแต่ง ที่อยู่ในรูปแบบการเขียนหรือคำพูด หรือภาพนิ่ง หรือภาพเคลื่อนไหว

เรื่องเล่าสามารถแบ่งแยกเรื่องราวได้หลายประเภท ตั้งแต่ สารคดี (เช่น สารคดีเรื่องสร้างสรรค์, ชีวประวัติ, ข่าว, บทกวี และประวัติศาสตร์นิพนธ์), เรื่องแต่งจากเหตุการณ์ประวัติศาสตร์ (เช่น เกร็ดประวัติ, ตำนาน, นิทานปรัมปรา, นวนิยายทางประวัติศาสตร์) และเรื่องแต่งขึ้นมา (เช่น งานประพันธ์ในรูปแบบร้อยแก้วหรือร้อยกรอง เช่นเรื่องสั้น นิยาย กวีนิพนธ์เล่าเรื่องและเพลง และเรื่องเล่าในจินตนาการ ที่อาจอยู่ในรูปแบบของตัวหนังสือ เกม การแสดงสด หรือบันทึกการแสดง)

เรื่องเล่าอาจพบได้ในทุกรูปแบบของการสร้างสรรค์งานของมนุษย์ ศิลปะ การบันเทิง ที่รวมถึง ถ้อยคำพูด งานประพันธ์ ละครเวที ดนตรีและเพลง การ์ตูน ข่าว ภาพยนตร์ รายการโทรทัศน์และวิดีโอ วิดีโอเกม วิทยุ เกม การละเล่น และการแสดง เช่นเดียวกับในบางงาน จิตรกรรม ประติมากรรม การวาดเส้น การถ่ายภาพ และทัศนศิลป์แขนงอื่น

ดูเพิ่ม
-------

* ศาสตร์แห่งการเล่าเรื่อง

อ้างอิง
-------

1. ↑  Oxford English Dictionary (online): Definition of "narrative"
2. ↑  Teeter, Jorgen; Sandberg, Jorgen (2016). "Cracking the enigma of asset bubbles with narratives". *Strategic Organization*. **15**: 91. doi:10.1177/1476127016629880. คลังข้อมูลเก่าเก็บจากแหล่งเดิมเมื่อ 2016-11-10.
**เดฟ แมคออร์ลีย์** (Dave McAuley) เป็นอดีตแชมป์โลกรุ่นฟลายเวท IBF ชาวไอร์แลนด์เหนือ สหราชอาณาจักร เกิดเมื่อ 15 มิถุนายน พ.ศ. 2504 เริ่มชกมวยสากลอาชีพเมื่อ พ.ศ. 2526 เสมอกับจอห์น เอ็มไวพู หลังจากนั้น ขึ้นชกชนะอย่างต่อเนื่อง จนได้ชิงแชมป์อังกฤษรุ่นฟลายเวท เมื่อ 20 ตุลาคม พ.ศ. 2529 ชนะน็อค โจ เคลลีย์จากสกอตแลนด์ ยก 9 และได้ชิงแชมป์โลกเป็นครั้งแรกเมื่อ 25 เมษายน พ.ศ. 2530 โดยชิงแชมป์โลกรุ่นฟลายเวท WBA แต่ไม่สำเร็จ แพ้น็อค ฟิเดล บาร์ซ่า ยก 13 แม็คออร์ลีย์ขึ้นชกแก้มือกับบาร์ซ่าอีกครั้งแต่เป็นฝ่ายแพ้คะแนนไป

ต่อมา ในวันที่ 7 มิถุนายน พ.ศ. 2532 แม็คออร์ลีย์ขึ้นชิงแชมป์โลกรุ่นฟลายเวท IBF คราวนี้เป็นฝ่ายชนะคะแนนดุ๊ก แมคแคนซ์จากอังกฤษ ได้แชมป์โลกมาครอง แม็คออร์ลีย์ป้องกันตำแหน่งไว้ได้ 5 ครั้ง ก่อนจะเสียแชมป์โลกให้โรดอลโฟ บลังโก โดยเป็นฝ่ายแพ้คะแนนไปเมื่อ 11 มิถุนายน พ.ศ. 2535 หลังจากนั้นได้ประกาศแขวนนวมไป

เกียรติประวัติ
--------------

* แชมป์โลกรุ่นฟลายเวท IBF
	+ ชิง 7 มิถุนายน 2532 ชนะคะแนน ดุ๊ก แมคเดนซ์
	+ ป้องกันแชมป์ครั้งที่ 1, 8 พฤศจิกายน 2532 ชนะคะแนน โดดี้ พีญาโลซา
	+ ป้องกันแชมป์ครั้งที่ 2, 17 มีนาคม 2533ชนะคะแนน หลุยส์ เคอร์ติส
	+ ป้องกันแชมป์ครั้งที่ 3, 15 กันยายน 2533 ชนะคะแนน โรดอลโฟ บลังโก
	+ ป้องกันแชมป์ครั้งที่ 4, 11 พฤษภาคม 2534 ชนะคะแนน เปโดร เฟลิเซียโน
	+ ป้องกันแชมป์ครั้งที่ 5, 7 กันยายน 2534 ชนะน็อค จาคอป แมตลารา ยก 10
	+ เสียแชมป์ 11 มิถุนายน 2535 แพ้คะแนน โรดอลโฟ บลังโก
* เคยชิงแชมป์ต่อไปนี้แต่ไม่สำเร็จ
	+ ชิงแชมป์โลกรุ่นฟลายเวท WBA เมื่อ 25 เมษายน พ.ศ. 2530 แพ้น็อค ฟิเดล บาร์ซ่า ยก 13
	+ ชิงแชมป์โลกรุ่นฟลายเวท WBA เมื่อ พ.ศ. 2531 แพ้คะแนน ฟิเดล บาร์ซ่า

อ้างอิง
-------

* ย้อนอดีตมวยดัง: เดฟ แม็คออร์ลีย์ แชมป์โลกขวัญใจชาวไอริช. นิตยสารมวยโลก. ฉบับที่ 712 29 เมษายน – 5 พฤษภาคม 2541 หน้า 42 – 43
**เรเบลฮาร์ต** (Rebel Heart) เป็นเพลงของวงดนตรี โฟลค/ป๊อบ/ร็อค ชาวไอริช ชื่อวง เดอะคอรร์ส ("The Corrs") ในอัลบั้มที่สามชื่ออินบลู ("In Blue") เพลงนี้เป็นเพลงบรรเลง มีอิทธิพลดนตรีเซลติค ประกอบด้วย ไวโอลิน, "bodhran" (กลองของไอริชมีหนังแกะอยู่ข้างเดียว เป็นกลองตื้นๆ) และ "tin whistle" (เครื่องเป่าประเภทฟลุทของไอริช)

เพลงนี้แต่งได้อย่างยอดเยี่ยมโดย Sharon Corr เดิมเป็นส่วนหนึ่งของงานที่ทำให้ซีรีส์สี่ตอนชื่อ "Rebel Heart" ของ BBC ประเทศไอรแลนด์ ต่อมาภายหลังวง the Corrs ได้รวมเพลงนี้เข้ามาในอัลบัมด้วย เพลงนี้ได้รับการเสนอเข้าชิงรางวัลแกรมมี่ สาขาเพลงบรรเลงร่วมสมัยยอดเยี่ยม ในเดือนมกราคม 2001 เว็บไซต์ ของวง the Corrs เขียนถึงคำพูดของ Sharon ว่า

> 
> "ดิฉันแต่งเพลงนี้ในมาลิบู ตอนที่เรากำลังอัดอัลบัม "Talk on Corners" แล้วก็ทิ้งไว้เฉยๆอยู่นาน แล้วพอดี BBC ก็กำลังมองหาดนตรีสำหรับละครใหญ่เรื่อง "Easter Rising" ซึ่งเป็นเหตุการณ์ที่เกิดขึ้นในประเทศไอร์แลนด์ปี 1916 เพลงนี้มีความเป็นไอริชอยู่แล้ว และเราก็เพิ่มเสียงของ "tin whistle" และอย่างอื่นด้วยให้เข้ากับละคร"
> 
> 
>

อ้างอิง
-------

1. ↑  BBC - Northern Ireland - Patrick Kielty, Almost Live : Sharon Corr's Factfile
2. ↑  Digital Hit Entertainment: 43rd Annual Grammy Awards Nominations.

แหล่งข้อมูลอื่น
---------------

* เว็บไซต์อย่างเป็นทางการ เก็บถาวร 2005-03-02 ที่ เวย์แบ็กแมชชีน
ภาพวาดโมแกเล-อึมแบมเบ
**โมแกเล-อึมแบมเบ** (อังกฤษ: Mokèlé-mbèmbé; ลิงกาลา: *Mokɛle-mbɛmbe*) เป็นชื่อเรียกของสัตว์ลึกลับขนาดใหญ่ที่พบในหนองน้ำหรือทะเลสาบของตอนกลางของทวีปแอฟริกา ได้แก่บริเวณลุ่มแม่น้ำคองโกของประเทศแคเมอรูน, สาธารณรัฐคองโก, สาธารณรัฐประชาธิปไตยคองโก และแซมเบีย โมแกเล-อึมแบมเบมีรูปร่างคล้ายไดโนเสาร์จำพวกซอโรพอด เช่น แบรคิโอซอรัสหรือบรอนโตซอรัส โดยชื่อนี้เป็นภาษาลิงกาลามีความหมายว่า "ผู้เดียวที่หยุดการไหลของน้ำได้"

โมแกเล-อึมแบมเบเป็นสัตว์ที่อยู่ในตำนานเล่าขานของชนเผ่าพื้นเมือง เช่น ปิกมี ว่าเป็นสัตว์ดุร้าย มักทำร้ายคนหรือสัตว์ที่เข้าใกล้ตัว โดยจะฆ่าให้ถึงตายแต่จะไม่กิน มีรายงานการพบเห็นอย่างเป็นทางการครั้งแรกใน ค.ศ. 1766 โดยบาทหลวงชาวฝรั่งเศสที่เข้าไปเผยแพร่ศาสนาในแคเมอรูนชื่อ ลีแว็ง บอนาว็องตูร์ ว่าพบเห็นรอยเท้าขนาด 3 ฟุต ที่มีนิ้วเท้า 3 นิ้ว ริมแม่น้ำ พร้อมกับเรื่องเล่าจากชาวพื้นเมือง จากนั้นก็มีรายงานการพบเห็นอีกครั้งต่อมาในปี ค.ศ. 1909 โดยพอล กราตซ์ ได้บันทึกว่าเขาพบโมแกเล-อึมแบมเบในขณะที่มันว่ายน้ำอยู่ในบึงอย่างสบายอารมณ์ใกล้กับทะเลสาบบังเวอูลูของประเทศแซมเบีย และเรียกชื่อมันว่า **อึนซังกา** (Nsanga)

จากนั้นก็มีการอ้างว่าพบเห็นอีกหลายครั้ง โดยนักสำรวจหรือนักผจญภัยชาวตะวันตกในอีกหลายปีต่อมา จนกระทั่งในทศวรรษที่ 90 มีปฏิบัติการตามล่าอย่างจริงจังถึง 2 ครั้งใหญ่ รวมทั้งมีการบันทึกภาพได้ด้วยในระยะไกลโดยนักท่องเที่ยวชาวญี่ปุ่น ใน ค.ศ. 1988 และพบสิ่งที่คล้ายรอยเท้า แต่ก็ยังไม่มีใครพบหลักฐานหรือสิ่งที่ยืนยันได้จะจะจริง ๆ แต่พอสรุปรูปร่างและขนาดของโมแกเล-อึมแบมเบได้ว่า มีความยาวลำตัว 5-10 เมตร คอยาว 1.6-3.3 เมตร หางยาว 1.6-3.3 เมตร มีผิวสีน้ำตาลแดง ไม่มีเกล็ด กินพืช 2 ชนิดเป็นอาหาร การพบเห็นครั้งสุดท้ายเกิดขึ้นเมื่อเดือนเมษายน ค.ศ. 2000 ในประเทศแคเมอรูน โดยเจ้าหน้าที่พิทักษ์ป่าแคเมอรูน 2 คนมีความเชื่อว่าเนื้อโมแกเล-อึมแบมเบมีอาถรรพ์ด้วย เนื่องจากมีเรื่องเล่าว่าเผ่าปิกมีกลุ่มหนึ่งได้ฆ่ามันและกินเนื้อของมัน แล้วจู่ ๆ ทุกคนที่ได้กินเนื้อของมันได้ตายอย่างลึกลับทุกคน ปัจจุบันคาดว่า โมแกเล-อึมแบมเบอาจสูญพันธุ์ไปแล้วก็เป็นได้

วัฒนธรรมร่วมสมัย
----------------

เรื่องราวของโมแกเล-อึมแบมเบได้ถูกอ้างอิงถึงในภาพยนตร์ในปี ค.ศ. 2012 เรื่อง *The Dinosaur Project*

นอกจากนี้แล้วชื่อของโมแกเล-อึมแบมเบยังได้ถูกตั้งเป็นชื่อวิทยาศาสตร์ของปลาน้ำจืดจำพวกปลาไบเคอร์ ซึ่งเป็นฟอสซิลที่มีชีวิตจำพวกหนึ่ง ที่พบในทวีปแอฟริกาด้วย คือ *Polypterus mokelembembe*

อ้างอิง
-------

1. 1 2  "ตามรอย "โมเคลเล-มเบมเบ้" สุดยอดสัตว์ดึกดำบรรพ์ที่ยังมีชีวิตจริง". *เดลินิวส์*.
2. ↑  Mokele-mbembe (อังกฤษ)
3. ↑  Schliewen & Schafer (2006). "*Polypterus mokelembembe*, a new species of bichir from the central Congo River basin (Actinopterygii: Cladistia: Polypteridae)" (PDF). *Zootaxa*. **1129**: 23.

แหล่งข้อมูลอื่น
---------------

* เก็บถาวร 2003-10-20 ที่ เวย์แบ็กแมชชีน
* วิดีโอคลิปของสิ่งที่นักท่องเที่ยวชาวญี่ปุ่นถ่ายไว้ได้
* รายงานจากบีบีซี (อังกฤษ)
**เอกสิทธิ์ของสมาชิกรัฐสภา**คือความคุ้มกันทางกฎหมายที่สมาชิกสภานิติบัญญัติในบางประเทศพึงได้รับ โดยที่สมาชิกฝ่ายนิติบัญญัติจะได้รับความคุ้มครองจากการฟ้องร้องทางแพ่งหรืออาญาจากการกระทำหรือคำพูดที่เกิดขึ้นระหว่างการทำหน้าที่ในฐานะฝ่ายนิติบัญญัติ เอกสิทธิ์ถือเป็นเรื่องปกติในประเทศที่ใช้รัฐสภาในระบบเวสต์มินสเตอร์

ความเป็นมา
----------

ประเทศสหราชอาณาจักรอนุญาตให้สมาชิกสภาขุนนางและสภาสามัญชนพูดได้อย่างเสรีระหว่างการดำเนินการทั่วไปในสภา โดยไม่ต้องเกรงกลัวที่จะถูกดำเนินการทางกฎหมายในข้อหาหมิ่นประมาท หมิ่นศาล หรือละเมิดพระราชบัญญัติความลับทางราชการ เอกสิทธิ์นี้ยังให้การคุ้มครองสมาชิกรัฐสภาไม่ให้โดนจับกุมในคดีแพ่งจากคำพูดหรือกระทำในฐานะสมาชิกสภาฯ ภายในอาณาบริเวณของพระราชวังเวสต์มินสเตอร์ โดยมีเงื่อนไขว่าคำพูดหรือการกระทำดังกล่าวเป็นส่วนหนึ่งของการดำเนินการในรัฐสภา อาทิ การตั้งกระทู้ถามนายกรัฐมนตรีในสภาสามัญชน เอกสิทธิ์นี้ทำให้สมาชิกสามารถตั้งคำถามหรือถกเถียงประเด็นที่อาจจะเข้าข่ายหมิ่นประมาท แทรกแซงคดีที่กำลังถูกพิจารณาในศาล หรือสุ่มเสี่ยงต่อการเปิดเผยความลับทางราชการ

อย่างไรก็ตาม เอกสิทธิ์คุ้มครองนี้ไม่มีผลกับคดีอาญา และไม่คุ้มครองสภาที่ถูกถ่ายโอนอำนาจในสกอตแลนด์และเวลส์ เอกสิทธิ์ในการพูดอย่างเสรีนี้ยังส่งผลให้มีการตั้งกฎที่ห้ามไม่ให้สมาชิกสภาพูดคำบางคำออกมา หรือส่อความว่าสมาชิกอีกคนหนึ่งโกหก

สิทธิ์และเอกสิทธิ์ของสมาชิกรัฐสภาถูกกำหนดโดยคณะกรรมมาธิการมาตรฐานและคณะกรรมาธิการเอกสิทธิ์ ถ้าสมาชิกรัฐสภาทำผิดกฎ สมาชิกผู้นั้นก็อาจจะถูกระงับสมาชิกภาพหรือถูกขับออกจากสภาได้ ความผิดที่เคยเกิดขึ้นได้แก่ การยื่นหลักฐานเท็จต่อคณะกรรมาธิการประจำสภา การรับสินบน เป็นต้น

สิทธิ์ที่คล้ายคลึงกันมีอยู่ในประเทศที่ใช้รัฐสภาระบบเวสต์มินสเตอร์เช่นประเทศแคนาดา ประเทศออสเตรเลีย ประเทศไทย เป็นต้น ในประเทศสหรัฐอเมริกา เอกสิทธิ์นี้ถูกมอบให้โดยข้อความวรรคหนึ่งว่าด้วยการพูดและการอภิปรายในมาตราที่หนึ่งของรัฐธรรมนูญสหรัฐ และในสภานิติบัญญัติของหลาย ๆ รัฐในสหรัฐอเมริกาก็ได้ให้ความคุ้มครองที่คล้ายคลึงกัน

ในประเทศไทย เอกสิทธิ์และความคุ้มกันสมาชิกรัฐสภาได้รับการบัญญัติไว้ในรัฐธรรมนูญแห่งราชอาณาจักรไทย พ.ศ. 2560 โดยให้เอกสิทธิ์ในการอภิปราย ตั้งกระทู้ถาม ลงมติและลงคะแนน รวมถึงการดำเนินการทางรัฐสภาอื่น ๆ โดยไม่ต้องกลัวว่าจะถูกฟ้อง หรือถูกขัดขวางในการปฏิบัติหน้าที่เป็นผู้แทนประชาชน

อ้างอิง
-------

1. ↑  "Archived copy" (PDF). คลังข้อมูลเก่าเก็บจากแหล่งเดิม (PDF)เมื่อ 2010-04-23. สืบค้นเมื่อ 2011-05-10.`{{cite web}}`: CS1 maint: archived copy as title (ลิงก์)
2. ↑  "Archived copy". คลังข้อมูลเก่าเก็บจากแหล่งเดิมเมื่อ 2010-04-23. สืบค้นเมื่อ 2010-07-05.`{{cite web}}`: CS1 maint: archived copy as title (ลิงก์)
3. ↑  "Speaker's Statement". *House of Commons Daily Debates*. Hansard. 3 December 2008. สืบค้นเมื่อ 5 December 2008. I should also remind the House, as stated in chapter 7 of "Erskine May," that parliamentary privilege has never prevented the operation of the criminal law. [Interruption.] Order. The Joint Committee on Parliamentary Privilege in its authoritative report in 1999 said that the precincts of the House are not and should not be "a haven from the law".
4. ↑  "How Parliament works". www.parliament.uk. สืบค้นเมื่อ 2011-05-10.
5. ↑  "เอกสิทธิ์และความคุ้มกันตามรัฐธรรมนูญแห่งราชอาณาจักรไทย พุทธศักราช 2560". สำนักงานเลขาธิการสภาผู้แทนราษฎร. สืบค้นเมื่อ 2021-04-05.
**โคลอี สตีเวนส์ เซเวอนี** (อังกฤษ: Chloë Stevens Sevigny เกิด 18 พฤศจิกายน ค.ศ. 1974) เป็นนักแสดง นักออกแบบแฟชั่น และอดีตนางแบบชาวอเมริกัน เธอมีชื่อเสียงจากความสามารถเฉพาะด้านแฟชั่นหลายแหล่ง และก้าวหน้าทางอาชีพในอุตสาหกรรมแฟชั่นในกลางคริสต์ทศวรรษ 1990 หลังจากฝึกงานกับ*นิตยสารแซสซี* ที่นครนิวยอร์ก ที่ขนานนามเธอว่าเป็น "It girl" คนใหม่ในขณะนั้น และเริ่มให้ความสนใจเธอจากงานแฟชั่นในนิวยอร์ก ใน ค.ศ. 1994 รูปแบบชีวิตส่วนตัวของเธอดึงดูดความสนใจนักหนังสือพิมพ์ เจย์ แม็กอินเนร์นีย์ ซึ่งเขียนบทความเกี่ยวกับเธอ ความยาว 7 หน้ากระดาษ ในนิตยสาร*เดอะนิวยอร์กเกอร์* โดยเขาเขียนถึงเซเวอนีวัย 19 ปีในขณะนั้นว่า "เด็กสาวที่เจ๋งที่สุดในโลก" (coolest girl in the world) ตลอดอาชีพภาพยนตร์ของเธอในช่วงแรก งานด้านแฟชั่นของเธอมีมากกว่างานแสดง จนกระทั่ง บทบาท ลานา ทิสเดล ในภาพยนตร์เรื่อง *ผู้ชายนี่หว่า ยังไงก็ไม่ร้องไห้* (Boys Don't Cry; 1999) ทำให้เธอเป็นที่จดจำและยกย่อง ใน ค.ศ. 2000 เธอชนะรางวัลวีเอชวันโว้กแฟชันอะวอร์ด สาขาสไตล์คนดังหญิงยอดเยี่ยม (Best Female Celebrity Style) ในปีต่อมา *นิตยสารโว้ก*เรียกเธอว่า "สัญรูปแฟชั่น" (fashion icon) ช่วยให้เธอเป็นหนึ่งในผู้หญิงที่นำสมัยมากที่สุดในอุตสาหกรรมแฟชัน

อ้างอิง
-------

1. ↑  "Chloe Sevigny Height Weight Body Statistics". *Healthy Celeb*. สืบค้นเมื่อ 2014-08-11.
2. ↑  "I'm the It Girl: Style Icon: Chlöe Sevigny". *I'm the It Girl*. July 21, 2009. คลังข้อมูลเก่าเก็บจากแหล่งเดิมเมื่อ 2009-08-01. สืบค้นเมื่อ September 12, 2009.
3. ↑  "Chloe's Scene". *The New Yorker*. November 7, 1994. สืบค้นเมื่อ September 27, 2014.
4. ↑  "Chloe Sevigny - Voguepedia". *Voguepedia*. คลังข้อมูลเก่าเก็บจากแหล่งเดิมเมื่อ 2014-07-09. สืบค้นเมื่อ April 23, 2014.
5. ↑  Das, Lina (November 2, 2001). "Who Does She Think She Is?". *The Mail on Sunday*.
**โคลิค เด็กเห็นผี** (อังกฤษ: Colic) ภาพยนตร์ไทยในปี พ.ศ. 2549 นำแสดงโดย พิมพ์พรรณ ชลายคุปต์, วิทยา วสุไกรไพศาล, กุณฑีรา สัตตบงกช กำกับการแสดงโดย พัชนนท์ ธรรมจิรา

เนื้อเรื่อง
-----------

แพรพลอย (พิมพ์พรรณ ชลายคุปต์) เอ.อี.สาวตั้งท้องกับ ป้องภพ (วิทยา วสุไกรไพศาล) ช่างภาพโฆษณาแฟนหนุ่ม โดยไม่ได้ตั้งใจ ทั้งคู่จึงตัดสินใจใช้ชีวิตอยู่ร่วมกันโดยย้ายไปอยู่ที่บ้านแม่ของป้องภพที่ไม่มีใครอยู่ แต่ชีวิตคู่ของทั้งคู่มีปัญหา มักจะทะเลาะกันอยู่บ่อย ๆ เพราะป้องภพทำแต่งาน ไม่มีเวลามาสนใจแพรซึ่งกำลังตั้งท้องแก่ขึ้นทุกที ความกดดันต่าง ๆ จากฝ่ายชาย ทำให้แพรต้องหันหน้าไปปรึกษา และหาอะไรทำเพื่อลดความเครียด ด้วยการวาดภาพประกอบให้กับหนังสือที่ จีน (กุณฑีรา สัตตบงกช) เพื่อนสนิท ดูแลอยู่

คืนหนึ่ง แพรเห็นบ้านน้าเบญซึ่งปลูกอยู่ใกล้ ๆ กับบ้านหลังใหญ่ของแม่ป้องภพมีไฟลุกไหม้ จึงเข้าไปดูและพยายามหาทางช่วยน้าเบญออกมา ในขณะที่แพรเองก็เจ็บท้อง และกำลังจะคลอดลูกพอดี เมื่อคลอดออกมาลูกของแพรเป็นเด็กผู้ชาย จึงให้ชื่อว่า น้องปั้น

หลังจากการคลอดลูกกลับมาไม่นาน น้องปั้น ก็กลับส่งเสียงกรีดร้องออกมาอย่างรุนแรงและน่ากลัว หมอตั้งข้อสงสัยว่า น้องปั้นน่าจะเป็น โรคโคลิค ซึ่งเด็กที่เป็นโรคนี้จะร้องไห้อย่างรุนแรง และตรงเวลาเป็นประจำทุกวัน โดยไม่สามารถหาสาเหตุและวิธีรักษาได้ แต่โดยปรกติโรคนี้จะหายไปเอง เมื่อเด็กอายุ 3 ถึง 6 เดือน แต่แล้วเมื่อเวลาผ่านไป น้องปั้นก็ยังไม่หายจากโรคโคลิค ปั้นยังคงร้องไห้อย่างรุนแรงทุกวัน และดูเหมือนจะทวีความรุนแรงมากขึ้นเรื่อย ๆ ในขณะที่ทุกคนในครอบครัวและจีน ซึ่งเข้ามาช่วยดูแลน้องปั้น ต่างก็พบกับเรื่องราวประหลาด ๆ มากมาย

เบื้องหลังและคำวิจารณ์
----------------------

*โคลิค เด็กเห็นผี* เป็นผลงานการกำกับภาพยนตร์ใหญ่เรื่องแรกของ พัชนนท์ ธรรมจิรา ที่เคยอยู่เบื้องหลังของภาพยนตร์หลายเรื่องและมีประสบการณ์ทำภาพยนตร์สั้นมาก่อน โดยเนื้อหาอ้างอิงมาจากอาการโคลิค หรือ อาการร้องไห้ 100 วันของเด็กทารก ที่แม้แต่ปัจจุบันทางการแพทย์ก็ยังไม่รู้สาเหตุของการร้องไห้เหล่านี้ ซึ่งอาการนี้จะหายไปเองเมื่อเด็กอายุได้ 3-6 เดือน จากความเชื่อดั้งเดิมบ้างก็เชื่อว่า ที่เด็กร้องไห้เพราะมีผีมากวน

ได้รับเสียงวิจารณ์ไปในสองทาง ทางหนึ่งเห็นว่าบทภาพยนตร์เขียนได้ดี โดยเฉพาะความขัดแย้งของสองตัวละครหลักอย่าง แพรพลอย และ ป้องภพ ทำให้ดูเหมือนหนังแนวชีวิตครอบครัวเรื่องหนึ่ง แต่ในอีกทางเห็นว่า บทภาพยนตร์ยังหลวมอยู่ โดยเฉพาะในตอนจบที่เฉลยว่า ผีที่มารังควาญน้องปั้นนั้นคือ วิญญาณคนตายจากเหตุการณ์ 14 ตุลา เพราะน้องปั้นในอดีตชาติเคยเป็นนายทหารผู้มีส่วนร่วมในการสังหารผู้ชุมนุมในวันนั้น และเห็นว่าเสียงเด็กร้องไห้ที่น่าจะเป็นส่วนประกอบสำคัญในเรื่อง กลับทำได้ไม่ดีเท่าที่ควร

อ้างอิง
-------

* คำวิจารณ์จากเว็บไซต์ Siam Zone

แหล่งข้อมูลอื่น
---------------

* ชีวประวัติ โคลิค เด็กเห็นผี ที่ ฐานข้อมูลภาพยนตร์ไทย
* *โคลิค เด็กเห็นผี (2006)* ที่สยามโซน
ใบชะเอมไทย
**ชะเอมไทย** ชื่อวิทยาศาสตร์ *Albizia myriophylla* Benth อยู่ในวงศ์ *Mimosoideae* เป็นไม้ยืนต้นมีสรรพคุณเป็นยาสมุนไพร มีชื่อเรียกทั่วไป อ้อยช้าง ชะเอมป่า(กลาง) ส้มป่อยหวาน(ภาคเหนือ) ตาลอ้อย(ตราด) เซาะซูโพ(กะเหรี่ยงแม่ฮ่องสอน) ชะเอมไทยจะแตกต่างจากชะเอมเทศ

ชะเอมไทยเป็นไม้เถาขนาดใหญ่ มีหนาม ใบประกอบแบบขนนกสองชั้น ใบเล็กละเอียดเป็นฝอย คล้ายกับใบส้มป่อยหรือใบกระถิน โคนใบโป่งออก ดอกช่อออกตามปลายกิ่งลักษณะเป็นพู่ สีขาวหอม ก้านช่อดอกยาว เกสรตัวผู้สีขาว มีจำนวนมาก ผลเป็นฝัก เมื่ออ่อนมีสีเขียว แก่แล้วเป็นสีเหลืองหรือน้ำตาลแบน นูนตรงที่มีเมล็ดอยู่มักพบขึ้นอยู่ตามเชิงเขา ดงป่าไม้ หรือป่าเบญจพรรณ พบมากในทางภาคตะวันออกของไทย ปลูกได้โดยการตอนกิ่งหรือเพาะเมล็ด

สรรพคุณ
-------

รากแก้กระหายน้ำ ยาระบาย มีรสหวาน ขับเสมหะ แก้ไอ เลือดออกตามไรฟัน โรคในลำคอ แก้ลม ดอกช่วยย่อยอาหาร ผลขับเสมหะ ใบ ขับเลือดให้ตก เนื้อไม้รสหวาน แก้โรคในลำคอ แก้ลม เลือดออกตามไรฟัน บำรุงกำลัง

อ้างอิง
-------

* สรรพคุณสมุนไพร.สำนักงานโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ

สยามบรมราชกุมารี

* [*ลิงก์เสีย*] อุทยานธรรมชาติวิทยาสิรีรุขชาติ.มหาวิทยาลัยมหิดล
* มหัศจรรย์สมุนไพรไทย
* คณะเภสัชศาสตร์ มหาวิทยาลัยอุบลราชธานี

1. ↑  เนื้อไม้
2. ↑  ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 1 น้ำกระสายยา. พิมพ์ครั้งที่ 3. กทม. อัมรินทร์พริ้นติ้งแอนด์พับลิชชิ่ง. 2556. หน้า 32

แหล่งข้อมูลอื่น
---------------

 ข้อมูลที่เกี่ยวข้องกับ ชะเอมไทย ที่วิกิสปีชีส์
**ชะลูด** ชื่อวิทยาศาสตร์: *Alyxia reinwardtii*Blume var. lucida Markgr หรือ *Alyxia nitens* Kerr ชื่ออื่น ๆ ลูด (ปัตตานี) ชะนูด (สุราษฎร์ธานี) นูด (ภาคใต้), ขี้ตุ่น, ช้างตุ่น ต้นธูป (อีสาน) เป็นไม้เลื้อยในวงศ์ Apocynaceae เนื้อแข็ง ขนาดเล็ก เปลือกค่อนข้างดำ เกลี้ยง มียางสีขาวขุ่น เปลือกเถาชั้นใน กลิ่นหอมมาก

เปลือกต้นชั้นในของชะลูดใช้เป็นยาได้ โดยทุบลอกเอาเปลือกสีดำข้างนอกทิ้ง ลอกเอาแต่เนื้อที่หุ้มแก่น แล้วผึ่งลมให้แห้ง เปลือกไม้จะม้วนเป็นแผ่นบาง ๆ มีสีขาว ตำรายาไทย ใช้ปลือกที่ทุบแล้วนี้เป็นยาขับผายลม แก้ปวดในท้อง บำรุงกำลัง แก้ปวดมวนท้อง บำรุงหัวใจ บำรุงครรภ์รักษา แก้ดีพิการ แก้ไข้ แก้ปวดบวม เถาปรุงยาแก้พิษในเลือดและน้ำเหลือง บำรุงกำลัง แก้ลมวิงเวียน แก้อ่อนเพลีย ใช้เปลือกชะลูดเป็นส่วนผสมของตำรับ "ยาหอมเทพจิตร" และตำรับ "ยาหอมนวโกฐ" ที่มีสรรพคุณแก้ลมวิงเวียน แก้อาการหน้ามืด ตาลาย ใจสั่น คลื่นเหียน อาเจียน แก้ลมจุกแน่นในท้อง ชะลูดมีสารหอมกลุ่มคูมารินส์ ใช้อบผ้า ใช้ผสมทำธูป ต้มรวมกับลูกซัด ย้อมเสื้อผ้าให้มีกลิ่นหอม

อ้างอิง
-------

1. 1 2   ชะลูด
2. ↑  ชยันต์ พิเชียรสุนทร ศุภชัย ติยวรนันท์ และ วิเชียร จีรวงศ์. คู่มือเภสัชกรรมแผนไทยเล่ม 6 เภสัชกรรม. กทม. อัมรินทร์พริ้นติ้งแอนด์พับลิชชิ่ง. 2555.
***แองเจิลส์ อิน อเมริกา*** เป็นละครชุดของสหรัฐที่ออกอากาศในปี 2003 ทางช่องเอชบีโอ (ในประเทศไทยเคยออกอากาศผ่านทางยูบีซีเคเบิลทีวี ช่อง เอชบีโอ เอเชีย ในเดือนธันวาคม 2005 ช่วงเวลา 21.00 น.) กำกับการแสดงโดย ไมค์ นิโคลส์ สร้างโดยใช้เค้าโครงเรื่องจากบทละครที่ได้รับรางวัลพูลิตเซอร์และรางวัลโทนี ในปี ค.ศ. 1991 เรื่อง *Angels in America: A Gay Fantasia on National Themesand* โดย โทนี คุชเนอร์ การดำเนินเรื่องเกิดขึ้นในปี ค.ศ. 1985 เกี่ยวกับชาวเมืองนิวยอร์กทั้ง 6 คน โดยเน้นไปที่เรื่องราวอันแปลกประหลาดของตัวละครชื่อ "ไพรออร์ วอลเตอร์" เกย์ที่ป่วยเป็นเอดส์ โดยเขามักจะได้รับการเยี่ยมเยียนจากทูตสวรรค์อยู่บ่อยๆ นอกจากนี้ยังมุ่งนำเสนอและสะท้อนถึงเรื่องราวอื่นๆเช่น นโยบายทางการเมืองของรัฐบาลสหรัฐในยุคของประธานาธิบดีโรนัลด์ เรแกน , การแพร่ระบาดของโรคเอดส์ และการเปลี่ยนแปลงทางสังคมและการเมืองอย่างรวดเร็ว

ละครชุดเรื่องนี้มีเนื้อหาแบ่งออกเป็น 2 องก์ เช่นเดียวกับบทละครต้นฉบับ โดยแต่ละองก์จะประกอบด้วยเนื้อหา 3 ตอน องก์แรกชื่อว่า *เข้าสู่สหัสวรรษ* มี 3 ตอนคือ "ข่าวร้าย", "ในหลอดทดลอง" ส่วนองก์ที่ 2 ชื่อว่า *ยุคปรับโครงสร้างเศรษฐกิจ* มี 3 บทคือ "หยุดเคลื่อนไหว" 

แองเจิลส์ อิน อเมริกา เป็นละครชุดที่มีผู้รับชมทางเคเบิลทีวีมากที่สุดในปี ค.ศ. 2003 ได้รับกระแสชื่นชมจากนักวิจารณ์และได้รับรางวัลมากมาย โดยเป็นละครชุดเรื่องแรก (จากทั้งหมด 3 เรื่องจนถึงปัจจุบัน นอกเหนือจาก *ชิตต์สครีก* ทางช่องซีบีซี ในปี ค.ศ. 2020 และ *เดอะ คราวน์* ทางเน็ตฟลิกซ์ ในปี ค.ศ. 2021) ที่สามารถเข้าชิงรางวัลไพรม์ไทม์เอมมี ในสาขารางวัลใหญ่ได้ในทุกสาขา และชนะรางวัลในสาขานักแสดงทั้ง 4 สาขา นอกจากนี้ยังเข้าชิงรางวัลลูกโลกทองคำ 5 สาขาในรางวัลใหญ่ และชนะทั้ง 5 สาขา รวมถึงได้รับการจัดอันดับโดยสถาบันภาพยนตร์อเมริกันให้เป็น 1 ใน 10 รายการโทรทัศน์ที่ยอดเยี่ยมที่สุดของปี 2003

อ้างอิง
-------

1. ↑  Angels in America:Overview. *The New York Times*.
2. ↑  Bell, Chris (2006). "American AIDS Film". ใน Gerstner, David A. (บ.ก.). *Routledge International Encyclopedia of Queer Culture* (ภาษาอังกฤษ) (1 ed.). Routledge. pp. 28–29. ISBN 9780415306515. สืบค้นเมื่อ 2022-06-15.
3. ↑  An AIDS anniversary: 25 years in the arts เก็บถาวร มิถุนายน 22, 2011 ที่ เวย์แบ็กแมชชีน *The Seattle Times*, June 25, 2006.
**ชะมดแปลง** (อังกฤษ: Asiatic linsang) เป็นสกุลของสัตว์กินเนื้อ ในวงศ์ชะมดและอีเห็น (Viverridae) สกุลหนึ่ง ใช้ชื่อสกุลว่า *Prionodon* (/ไพร-โอ-โน-ดอน/) ในวงศ์ย่อย Prionodontinae (หรือแยกออกมาเป็นวงศ์ต่างหาก คือ Prionodontidae)

ชะมดแปลง เป็นชะมดจำพวกหนึ่งที่มีรูปร่างลักษณะคล้ายกับชะมดส่วนใหญ่ทั่วไป แต่มีรูปร่างเพรียว มีหางยาว ความยาวลำตัวไม่เกิน 30 เซนติเมตร อาศัยและหากินส่วนใหญ่บนต้นไม้ ด้วยรูปร่างที่เพรียวยาวจึงทำให้ดูเผิน ๆ เหมือนงูไต่ตามต้นไม้มากกว่าจะเป็นสัตว์เลี้ยงลูกด้วยนม อุ้งตีนมีซองเก็บเล็บได้เหมือนสัตว์ตระกูลแมว มีสีขนตามลำตัวเป็นจุดหรือลายแถบคดเคี้ยวแตกต่างไปตามชนิด ส่วนหางเป็นปล้อง ๆ ไม่มีขนแผงคอหรือขนที่สันหลัง และมีลักษณะเด่นเฉพาะ คือ ไม่มีต่อมผลิตกลิ่น เหมือนชะมดหรืออีเห็นชนิดอื่น ๆ จึงได้ชื่อว่า ชะมดแปลง

ชะมดแปลงนั้นจำแนกออกได้่เป็น 2 ชนิด คือ

* *Prionodon linsang* - ชะมดแปลงลายแถบ
* *Prionodon pardicolor* - ชะมดแปลงลายจุด

ซึ่งทั้ง 2 ชนิดนี้พบกระจายพันธุ์ในป่าดิบในหลายพื้นที่ของทวีปเอเชีย ตั้งแต่ อนุทวีปอินเดีย จนถึงเอเชียอาคเนย์ และแถบเทือกเขาตะนาวศรี, แหลมมลายู ไปจนถึงเกาะต่าง ๆ ของอินโดนีเซีย เป็นสัตว์ที่หากินในเวลากลางคืน ขณะที่กลางวันจะนอนหลับในโพรงไม้หรือพุ่มไม้ กินอาหารจำพวก นก, หนู, กระรอก หรือแมลงต่าง ๆ ปกติอาศัยอยู่ตามลำพัง ยกเว้นในช่วงฤดูผสมพันธุ์ คือ ราวเดือนกุมภาพันธ์-สิงหาคม ออกลูกครั้งละ 2 ตัว

จากการศึกษาทางดีเอ็นเอพบว่า ชะมดแปลงมีความเกี่ยวข้องกันทางพันธุกรรมกับชะมดแปลงอีกสกุลที่พบในทวีปแอฟริกา คือ *Poiana* มากกว่าที่จะเกี่ยวข้องกับสัตว์ตระกูลแมว

อ้างอิง
-------

1. 1 2  Gaubert, P. & Veron, G. (2003). "Exhaustive sample set among Viverridae reveals the sister-group of felids: the linsangs as a case of extreme morphological convergence within Feliformia". Proceedings of the Royal Society, Series B, 270 270 (1532): 2523–30. doi:10.1098/rspb.2003.2521
2. 1 2  หน้า 82-84, *สัตว์เลี้ยงลูกด้วยนม ในประเทศไทยและภูมิภาคอินโดจีน*. 256 หน้า โดย กองทุนสัตว์ป่าโลก สำนักงานประเทศไทย (กรุงเทพมหานคร พ.ศ. 2543) ISBN 974-87081-5-2
3. ↑  จาก itis.gov

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
***Prionodon***

 ข้อมูลที่เกี่ยวข้องกับ Prionodon ที่วิกิสปีชีส์
วิกิจากเกมซุยโคเด็นภาค V
วิกิ (อังกฤษ: Viki) เป็นตัวละครจากเกมเก็นโซซุยโคเด็น เป็น 1 ในตัวละคร 2 ตัวที่ปรากฏออกมาในทุก ๆ ภาค มีความสามารถในการเทเลพอร์ท (Teleport)

ข้อมูลส่วนตัว
-------------

ชื่อ: วิกิ   

ดวงดาวประจำตัว: จิทัตสึ (Chitatsu)   

บ้านเกิด: ไม่ปรากฏ   

อายุ: 16 ปี (ทุกภาค)   

เผ่าพันธุ์: มนุษย์   

รูนที่ถือครอง: Blinking Rune   

ครอบครัว: ไม่ปรากฏ   

สถานะ: นักเวทย์   

สถานที่อยู่ปัจจุบัน: ไม่ปรากฏ   

สงครามที่เข้าร่วม: สงครามรูนแห่งประตู, สงครามรวบรวมแผ่นดินดูนัน, สงครามทูตแห่งเพลิงครั้งที่สอง, สงครามการขยายพรมแดนทางใต้ของคูลุก, สงครามกลางเมืองในฟาเลนา

ประวัติ
-------

วิกิเป็นนักเวทย์เพียงคนเดียวที่มีความสามารถในการเทเลพอร์ทคนไปยังสถานที่อื่น ๆ ได้ แต่ความแม่นยำในการเทเลพอร์ทของเธอนั้นมีค่อนข้างน้อยทำให้เธอไม่สามารถพาตัวเองกลับบ้านได้เสียที ในทุก ๆ ภาคภายหลังจากสงครามสิ้นสุดลง ขณะที่กำลังมีการเลี้ยงฉลองเธอก็มักจะเทเลพอร์ทตัวเองหายไปก่อนได้ทานอาหารทุกที

วิธีการนำเป็นพวก
----------------

ซุยโคเด็นทุกภาคได้เข้าเป็นพวกโดยอัตโนมัติ

อื่น ๆ
------

* วิกิเป็น 1 ใน 2 ตัวละครที่ปรากฏออกมาในทุก ๆ ภาค เช่นเดียวกับ จีน
* วิกิเป็นคนที่มีความสามารถพิเศษในการหลับทั้ง ๆ ที่ยืนได้
* บ้านเกิดของเธอนั้นยังเป็นปริศนาแต่คาดว่าน่าจะเกี่ยวข้องกับ "waffu... reffu..." ที่เธอชอบละเมอออกมาบ่อย ๆ ตอนนอน
* ในเกมซุยโคเด็นภาค IV วิกิคิดว่าตัวเองเคยได้พบกับจีนมาก่อน และในภาค V วิกิถึงกับแน่ใจว่าเคยได้พบกับจีนมาแล้วหลายครั้งในอดีต
* ในเกมซุยโคเด็นภาค III วิกิได้พบกับตัวเองในขณะที่เป็นเด็ก แต่มีดวงดาวแห่งโชคชะตาคนละดวงกัน อาจเป็นไปได้หรือไม่ว่าวิกิที่เป็นเด็กกับวิกิตอนโตเป็นคนละคนกัน